pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางปลดล็อคแนวทางการจัดซื้อยาและอุปกรณ์การแพทย์ ให้รวดเร็วขึ้น เพื่อป้องกัน ควบคุม รักษาโรคติดเชื้อไวรัสโคโรนา 2019
วันศุกร์ที่ 27 มีนาคม 2563
กรมบัญชีกลางปลดล็อคแนวทางการจัดซื้อยาและอุปกรณ์การแพทย์ ให้รวดเร็วขึ้น เพื่อป้องกัน ควบคุม รักษาโรคติดเชื้อไวรัสโคโรนา 2019
คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กระทรวงการคลัง ได้กําหนดแนวทางปฏิบัติในการจัดซื้อยาเวชภัณฑ์ที่มิใช่ยา หรืออุปกรณ์การแพทย์ หรือการจัดจ้างเพื่อให้ได้มาซึ่งพัสดุที่ใช้ในการป้องกัน ควบคุมหรือรักษา
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่รัฐบาลได้ประกาศสถานการณ์ฉุกเฉินในทุกเขตท้องที่ทั่วราชอาณาจักร อันเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19) ซึ่งปัจจุบันมียอดผู้ติดเชื้อเพิ่มขึ้นอย่างต่อเนื่อง และต้องได้รับการรักษาอย่างทันท่วงที ดังนั้น ในกระบวนการจัดซื้อจัดจ้าง จึงต้องดําเนินการอย่างเร่งด่วน เพื่อให้ทันต่อสถานการณ์การแพร่ระบาดของโรคดังกล่าว โดยคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กระทรวงการคลัง ได้กําหนดแนวทางปฏิบัติในการจัดซื้อยาเวชภัณฑ์ที่มิใช่ยา หรืออุปกรณ์การแพทย์ หรือการจัดจ้างเพื่อให้ได้มาซึ่งพัสดุที่ใช้ในการป้องกัน ควบคุมหรือรักษา ดังนี้
1. การจัดซื้อจัดจ้างพัสดุสําหรับการป้องกัน ควบคุม หรือรักษาโรคโควิด 19 ในแต่ละครั้ง ทุกวงเงิน ถือเป็นกรณีจําเป็นเร่งด่วน จึงยกเว้นไม่ต้องปฏิบัติตามกฎกระทรวงกําหนดวงเงินการจัดซื้อจัดจ้างพัสดุโดยวิธีเฉพาะเจาะจง วงเงินการจัดซื้อจัดจ้างที่ไม่ทําข้อตกลงเป็นหนังสือ และวงเงินการจัดซื้อจัดจ้างในการแต่งตั้งผู้ตรวจรับพัสดุ พ.ศ. 2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ที่เกี่ยวข้อง โดยให้เจ้าหน้าที่เจรจาตกลงราคากับผู้ประกอบการที่มีอาชีพขายหรือรับจ้างนั้นโดยตรง และให้ดําเนินการซื้อหรือจ้างไปก่อน แล้วรีบรายงานขอความเห็นชอบต่อหัวหน้าหน่วยงานของรัฐ และเมื่อหัวหน้าหน่วยงานของรัฐให้ความเห็นชอบแล้ว ให้ถือว่ารายงานดังกล่าวเป็นหลักฐานการตรวจรับโดยอนุโลม
2. การดําเนินการตามข้อ 1 หากมีความจําเป็นจะต้องจ่ายเงินค่าพัสดุล่วงหน้าให้แก่ผู้ขายหรือผู้รับจ้างให้จ่ายได้ตามเงื่อนไขที่ผู้ขายหรือผู้รับจ้างกําหนด และยกเว้นการวางหลักประกันการรับเงินล่วงหน้า โดยแนวทางดังกล่าวให้ใช้ได้จนกว่าจะมีการประกาศยกเลิกสถานการณ์ฉุกเฉิน
“การกําหนดแนวทางปฏิบัติดังกล่าว เพื่อให้การดําเนินการจัดซื้อจัดจ้าง ยา เวชภัณฑ์ที่มิใช่ยา อุปกรณ์ทางการแพทย์ที่ใช้สําหรับ ป้องกัน ควบคุม รักษาโรคติดเชื้อไวรัสโคโรนา 2019 เป็นไปด้วยความคล่องตัว รวดเร็ว ทันต่อสถานการณ์ สามารถช่วยชีวิตของประชาชนได้อย่างทันท่วงที จึงเป็นกรณีที่มีความจําเป็นเร่งด่วน ไม่อาจดําเนินการตามปกติได้ทัน หากดําเนินการล่าช้าอาจก่อให้เกิดความเสียหายต่อสาธารณะและระบบเศรษฐกิจโดยรวม” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-เปลี่ยนแปลงวันออกรางวัลของสลากงวดวันที่ 1 เมษายน 2563 จากวันที่ 1 เมษายน 2563 เป็นเป็นวันที่ 2 พฤษภาคม 2563
วันพุธที่ 25 มีนาคม 2563
เปลี่ยนแปลงวันออกรางวัลของสลากงวดวันที่ 1 เมษายน 2563 จากวันที่ 1 เมษายน 2563 เป็นเป็นวันที่ 2 พฤษภาคม 2563
วันที่25 มีนาคม 2563 ที่ห้องประชุมอเนกประสงค์ ชั้น 3 สํานักงานสลากกินแบ่งรัฐบาล จ.นนทบุรี นายพชร อนันตศิลป์ ประธานกรรมการสลากกินแบ่งรัฐบาล แจ้งผลการประชุมคณะกรรมการสลากกินแบ่งรัฐบาล เรื่องการออกรางวัล ของสลากงวดวันที่ 1 เมษายน 2563
วันนี้ (25 มีนาคม 2563) เวลาประมาณ 12.00 น. ที่ห้องประชุมอเนกประสงค์ ชั้น 3 สํานักงานสลากกินแบ่งรัฐบาล จ.นนทบุรี นายพชร อนันตศิลป์ ประธานกรรมการสลากกินแบ่งรัฐบาล แจ้งผลการประชุมคณะกรรมการสลากกินแบ่งรัฐบาล เรื่องการออกรางวัล ของสลากงวดวันที่ 1 เมษายน 2563 โดยมีรายละเอียดดังนี้
เพื่อความปลอดภัยในชีวิตของประชาชน และเป็นการสนองต่อนโยบายของรัฐบาล ในการควบคุมการแพร่ระบาดของไวรัสโควิด19 คณะกรรมการสลากกินแบ่งรัฐบาล จึงมีมติให้เปลี่ยนแปลงการออกรางวัลของสลากงวดวันที่ 1 เมษายน 2563 จากวันที่ 1 เมษายน 2563 เป็นวันที่ 2 พฤษภาคม 2563 ตั้งแต่เวลา 14.30 - 16.00 น. ณ ห้องออกรางวัลสลาก สํานักงานสลากกินแบ่งรัฐบาล และจะไม่มีการจําหน่ายสลากงวดวันที่ 16 เมษายน 2563 และงวดวันที่ 2 พฤษภาคม 2563 ทั้งนี้ วันออกรางวัลที่เลื่อนไปเป็น 2 พฤษภาคม ก็ต้องขึ้นอยู่กับสถานการณ์ในห้วงเวลา ณ ขณะนั้นด้วย หากสถานการณ์เปลี่ยนแปลงไป จะมีกรพิจารณาและแจ้งให้ทราบต่อไป
ในส่วนของผู้ที่ทํารายการจองสลาก งวดวันที่ 16 เมษายน 2563 ที่ได้มีการจองสลากในระบบจองล่วงหน้าเมื่อวันที่ 20-21 มีนาคม 2563 สํานักงานฯ จะโอนเงินคืนเงินให้กับผู้ที่ทํารายการแล้วทั้งหมด โดยจะทําการโอนคืนโดยเร็วที่สุด
อย่างใดก็ตามเพื่อความต่อเนื่องของการออกสลาก ซึ่งเป็นการสร้างความหวังและโอกาสของประชาชนไม่ให้หยุดลง ด้วยข้อจํากัดของสลากใบที่เราทําธุรกิจนี้มายาวนานอาจจําเป็นต้องมีการทบทวนให้มีรูปแบบที่เป็นการลดความเสี่ยง โดยใช้บริบทเดิมทั้งหมด เพียงแต่เปลี่ยนจากใบมาเป็นจําหน่ายด้วยเครื่องเพื่อลดการติดต่อเปลี่ยนมือระหว่างผู้ซื้อผู้ขายและบุคลากรของสํานักงานสลากเองด้วย คณะกรรมการจึงได้มอบให้สํานักงานฯ ไปดูว่า เพื่อให้กิจการของสํานักงานฯ สามารถดําเนินการต่อไปได้อย่างต่อเนื่อง ควรเปลี่ยนมาจําหน่ายด้วยช่องแบบออนไลน์ ทั้งนี้ ต้องไม่กระทบผู้ขายทั้งหมด โดยให้สํานักงาน ฯ ไปศึกษา เพราะหากไวรัสนี้ยาวนานเกินกว่าเดือนสองเดือนอย่างที่เราคาดการณ์ ก็อาจจะทําให้สํานักงานสลากฯ ไม่สามารถดําเนินงานตามวัตถุประสงค์ได้
รัฐบาลไทย-ข่าวทำเนียบรัฐบาล-คณะกรรมการ PPP เคาะโครงการเข้า PPP Fast Track เพิ่มเติม อีก 6 โครงการ มูลค่าเงินลงทุนรวมกว่า 600,000 ล้านบาท
วันพุธที่ 29 มีนาคม 2560
คณะกรรมการ PPP เคาะโครงการเข้า PPP Fast Track เพิ่มเติม อีก 6 โครงการ มูลค่าเงินลงทุนรวมกว่า 600,000 ล้านบาท
ผลการประชุมคณะกรรมการนโยบายการให้เอกชนร่วมลงทุนในกิจการของรัฐ (คณะกรรมการ PPP) ครั้งที่ 2/2560 ในวันพุธที่ 29 มีนาคม 2560 ณ กระทรวงการคลัง
นายเอกนิติ นิติทัณฑ์ประภาศ ผอ.สคร. กรรมการและเลขานุการคณะกรรมการนโยบายการให้เอกชนร่วมลงทุนในกิจการของรัฐ เปิดเผยผลการประชุมคณะกรรมการนโยบายการให้เอกชนร่วมลงทุนในกิจการของรัฐ (คณะกรรมการ PPP) ครั้งที่ 2/2560 ในวันพุธที่ 29 มีนาคม 2560 ณ กระทรวงการคลัง โดยมีนายสมคิด จาตุศรีพิทักษ์ รองนายกรัฐมนตรีเป็นประธาน ดังนี้
1. เห็นชอบโครงการที่จะดําเนินการตามมาตรการ PPP Fast Track เพิ่มเติม จํานวน 6 โครงการ ได้แก่
1) โครงการรถไฟฟ้าสายสีม่วง ช่วงเตาปูน - วงแหวนกาญจนาภิเษก (รฟม.) มูลค่าโครงการ 131,172 ล้านบาท
2) โครงการรถไฟฟ้าสายสีส้ม ช่วงตะวันตกและช่วงตะวันออก (รฟม.) มูลค่าโครงการ 195,642 ล้านบาท
3) โครงการรถไฟฟ้าสายภูเก็ต ช่วงท่าอากาศยานภูเก็ต – ห้าแยกฉลอง (สนข.) มูลค่าโครงการ 39,406 ล้านบาท
4) โครงการทางหลวงพิเศษระหว่างเมืองสายนครปฐม - ชะอํา (ทล.) มูลค่าโครงการ 80,060 ล้านบาท
5) โครงการรถไฟความเร็วสูงสายกรุงเทพฯ - ระยอง (รฟท.) มูลค่าโครงการ 152,488 ล้านบาท
6) โครงการรถไฟฟ้าสายเชียงใหม่ ซึ่งปัจจุบันอยู่ระหว่างการศึกษาของ สนข. ถึงกรอบวงเงินลงทุนที่ชัดเจน
2. รับทราบความคืบหน้าโครงการภายใต้มาตรการ PPP Fast Track จํานวน 5 โครงการในปัจจุบัน ซึ่งมีผลการดําเนินการดังนี้
- โครงการรถไฟฟ้าสายสีน้ําเงินส่วนต่อขยาย (ช่วงหัวลําโพง - บางแค และช่วงบางซื่อ - ท่าพระ) โครงการรถไฟฟ้าสายสีชมพู (ช่วงแคราย - มีนบุรี) และโครงการรถไฟฟ้าสายสีเหลือง (ช่วงลาดพร้าว - สําโรง) ได้ดําเนินการตามขั้นตอนภายใต้มาตรการ PPP Fast Track เรียบร้อยแล้ว
- โครงการทางหลวงพิเศษระหว่างเมือง สายบางปะอิน - นครราชสีมา และสายบางใหญ่ - กาญจนบุรี กรมทางหลวงได้ปรับปรุงรายงานผลการศึกษาให้สอดคล้องกับความชัดเจนด้านกฎหมายเพิ่มเติมและเสนอโครงการต่อรัฐมนตรีว่าการกระทรวงคมนาคมแล้ว และคาดว่าจะส่งกลับมายัง สคร. อีกครั้งภายในเดือนเมษายน 2560
3. รับทราบสรุปประเด็นจากการรับฟังปัญหาและข้อจํากัดฯ รวมถึงข้อเสนอแนะจากหน่วยงานต่างๆ ที่เกี่ยวข้องการทบทวนพระราชบัญญัติการให้เอกชนร่วมลงทุนในกิจการของรัฐ พ.ศ. 2556 ซึ่งคาดว่าจะนําเสนอคณะรัฐมนตรีพิจารณาทบทวนกฎหมายให้สามารถส่งเสริมการร่วมลงทุนกับเอกชนมากขึ้นได้ภายในเดือนกรกฎาคม 2560
นอกจากนี้ คณะกรรมการ PPP ได้อนุมัติให้โครงการจัดให้เช่าที่ราชพัสดุบริเวณถนนสุขุมวิท ตําบลบางพระและตําบลทุ่งสุขลา อําเภอศรีราชา จังหวัดชลบุรี ของกรมธนารักษ์ ดําเนินการคัดเลือกเอกชนโดยไม่ใช้วิธีการประมูล ตามมาตรา 38 แห่ง พ.ร.บ. ร่วมลงทุนฯ ปี 2556 ตามข้อเสนอของกรมธนารักษ์ และเห็นชอบให้กระทรวงการคลังนําเสนอคณะรัฐมนตรีเพื่อพิจารณาการยกเว้นให้โครงการพัฒนาที่ราชพัสดุแปลงหมายเลขทะเบียนที่ กท. 3275 เขตคลองสาน กรุงเทพมหานคร ของกรมธนารักษ์ ซึ่งจะใช้ดําเนินโครงการหอชมเมืองกรุงเทพมหานครสามารถคัดเลือกเอกชนโดยไม่ใช้วิธีประมูล ตามที่กรมธนารักษ์เสนอ
สํานักงานคณะกรรมการนโยบายรัฐวิสาหกิจ
กองส่งเสริมการให้เอกชนร่วมลงทุนในกิจการของรัฐ
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รมว.พม. ให้กำลังใจผู้ได้รับบาดเจ็บเหตุกราดยิงกลางเมืองโคราช ส่ง จนท. ดูแลสภาพจิตใจ พร้อมหามาตรการเยียวยาทุกคนอย่างดีที่สุด
วันพุธที่ 12 กุมภาพันธ์ 2563
รมว.พม. ให้กําลังใจผู้ได้รับบาดเจ็บเหตุกราดยิงกลางเมืองโคราช ส่ง จนท. ดูแลสภาพจิตใจ พร้อมหามาตรการเยียวยาทุกคนอย่างดีที่สุด
รมว.พม. ให้กําลังใจผู้ได้รับบาดเจ็บเหตุกราดยิงกลางเมืองโคราช ส่ง จนท. ดูแลสภาพจิตใจ พร้อมหามาตรการเยียวยาทุกคนอย่างดีที่สุด
เมื่อวันที่ 10 ก.พ.63 เวลา 09.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เดินทางไปเยี่ยม น.ส. อาทิตยา ศรสิทธิ์ หนึ่งในผู้ถูกยิงรถ จากเหตุการณ์กราดยิงกลางเมืองนครราชสีมาแต่โชคดีที่ไม่ได้รับผู้บาดเจ็บ พร้อมมอบของและเงินช่วยเหลือ จํานวน 5,000 บาท ที่บ้านใน ต.บ้านเกาะ อ.เมือง จ.นครราชสีมา จากนั้น ได้ไปเยี่ยมผู้ได้รับบาดเจ็บ และครอบครัวที่โรงพยาบาลมหาราช พร้อมมอบสิ่งของและเงินช่วยเหลือรายละ 5,000 บาท จํานวน 17 ราย
นายจุติ กล่าวว่า วันนี้ ตนได้มาเยี่ยมผู้ประสบภัย นอกจากเรื่องเจ็บป่วยและการสูญเสียแล้วนั้น ยังคงมีปัญหาในเรื่องของอาชีพต่อจากนี้ ซึ่งเป็นหน้าที่ของกระทรวง พม. ที่จะต้องเข้ามาช่วยเหลือหลังจากรักษาตัวหายดีแล้ว โดยต้องดูว่าผู้ประสบภัย สามารถกลับมาประกอบอาชีพต่อไปได้อย่างไร บุตรจะต้องได้เรียนหนังสือและมีอนาคตอที่มีคุณภาพ ในกรณีที่มีการสูญเสียเสาหลักของครอบครัว บุตรจะต้องได้รับการสนับสนุนให้เรียนหนังสือจนอายุครบ 18 ปี ส่วนผู้ที่มีความยากลําบากในการประกอบอาชีพ ทางพัฒนาสังคมและความมั่นคงของมนุษย์จังหวัด (พมจ.) จะติดตามอย่างใกล้ชิดและหาทางช่วยเหลืออย่างดีที่สุด นายจุติ กล่าวต่ออีกว่า ตนได้คุยกับจิตแพทย์ที่จะเข้ามาช่วยติดตามเยียวยาฟื้นฟูสภาพจิตใจ ซึ่งเราพร้อมจะทํางานร่วมกับโรงพยาบาล โดยกระทรวง พม. จะติดตามทุกระยะต่อจากนี้ สําหรับกรณีนี้ ไม่มีใครอยากให้เกิดขึ้น แต่เมื่อเกิดขึ้นแล้วตนอยากทําให้ดีที่สุด เราช่วยดูแลผู้ประสบภัยให้เหมือนกับเป็นญาติของเราเอง ในส่วนของสภาพจิตใจจะนําเจ้าหน้าที่ไปช่วยบําบัด ฟื้นฟู เยียวยา และติดตามรายงานมาที่ตนทุกเดือน และจะรายงานให้คณะรัฐมนตรีทราบต่อไป ทั้งนี้ ตนเชื่อว่าคนไทยพร้อมช่วยเหลือกัน และเชื่อว่าพวกเขาสามารถเดินหน้าต่อไปได้
นายจุติ กล่าวเพิ่มเติมว่า เรื่องของงบประมาณช่วยเหลือทุกอย่างจะทําตามกฎและกติกา เป็นเรื่องที่ค่อนข้างพิเศษในการช่วยเหลือประชาชนครั้งนี้ เหมือนเป็นสัญญาณเตือนภัยว่าเมื่อเจอเหตุการณ์แบบนี้เราต้องใช้วิธีพิเศษเพื่อช่วยเหลือประชาชน ส่วนเรื่องกาจัดตั้งกองทุนที่จะเข้าไปช่วยเหลือบุตรของผู้ประสบภัย ตนจะนําไปเสนอคณะรัฐมนตรี และตนเชื่อว่าจะมีประชาชนพร้อมเข้ามาช่วยเหลือ ขณะนี้ ผู้ว่าราชการจังหวัดนครราชสีมาได้มอบหมายให้ พมจ.นครราชสีมา ดําเนินการเปิดบัญชีแล้ว โดยตนย้ําไปด้วยว่า ขอให้มีความโปร่งใส และรายงานให้ประชาชนทราบในทุกระยะ อีกทั้งขอให้มีการตรวจสอบจากส่วนกลาง เพื่อทําให้ทุกคนสบายใจว่าได้เป็นไปตามวัตถุประสงค์ของผู้บริจาค ซึ่งเชื่อว่ามีหลายคน หลายภาคส่วนอยากเข้ามาช่วย ทั้งนี้ ตนอยากเรียกขวัญและกําลังใจให้กลับคืนมาเหมือนเดิม จากนั้น ได้เดินทางไปมอบแนวทางการให้ความช่วยเหลือ และร่วมประชุมกับทีม One home พม. จังหวัดนครราชสีมา และชุดปฏิบัติการเยียวยา ณ ห้องประชุม สถานคุ้มครองสวัสดิภาพผู้เสียหายจากการค้ามนุษย์ (บ้านนารีสวัสดิ์) จังหวัดนครราชสีมา
รัฐบาลไทย-ข่าวทำเนียบรัฐบาล-กรมการขนส่งทางบก อยู่ระหว่างฟังความคิดเห็นเกี่ยวกับรถโดยสารสาธารณะ เพื่อนำมาปรับปรุงคุณภาพการให้บริการ
วันพฤหัสบดีที่ 29 สิงหาคม 2562
กรมการขนส่งทางบก อยู่ระหว่างฟังความคิดเห็นเกี่ยวกับรถโดยสารสาธารณะ เพื่อนํามาปรับปรุงคุณภาพการให้บริการ
กรมการขนส่งทางบก อยู่ระหว่างฟังความคิดเห็นเกี่ยวกับรถโดยสารสาธารณะ เพื่อนํามาปรับปรุงคุณภาพการให้บริการ
พุธที่ 14 สิงหาคม พ.ศ. 2562 นายพีระพล ถาวรสุภเจริญ อธิบดีกรมการขนส่งทางบก ชี้แจงกรณีศูนย์วิจัยอุบัติเหตุแห่งประเทศไทย เรียกร้องขอให้ รมว.คมนาคม ทบทวนนโยบายที่ให้เปลี่ยนรถตู้เป็นมินิบัสโดยให้เป็นภาคสมัครใจและขยายการบังคับใช้รถตู้ที่หมดอายุการใช้งาน 10 ปี ขยายเวลาเป็น 12 ปี นั้น กรมการขนส่งทางบกอยู่ระหว่างรับฟังความคิดเห็นการให้บริการของรถโดยสารสาธารณะเพื่อนําข้อมูลและข้อเสนอแนะต่างๆ มากําหนดนโยบายในการปรับคุณภาพการให้บริการในภาพรวม และจะนําข้อมูลมาศึกษาข้อดี ข้อเสีย และผลกระทบในด้านต่างๆ นําเสนอคณะกรรมการควบคุมการขนส่งทางบกกลางพิจารณาต่อไป
รัฐบาลไทย-ข่าวทำเนียบรัฐบาล-ระบบธนาคารพร้อมให้บริการทางการเงินอย่างต่อเนื่องในช่วงสถานการณ์ COVID-19 [กระทรวงการคลัง]
วันพุธที่ 25 มีนาคม 2563
ระบบธนาคารพร้อมให้บริการทางการเงินอย่างต่อเนื่องในช่วงสถานการณ์ COVID-19 [กระทรวงการคลัง]
ตามที่นายกรัฐมนตรีได้แถลงข่าววานนี้ (24 มีนาคม 2563) เรื่อง คณะรัฐมนตรีมีมติจะประกาศใช้พระราชกําหนด (พ.ร.ก.) การบริหารราชการในสถานการณ์ฉุกเฉิน พ.ศ. 2548 เพื่อยกระดับการป้องกันการแพร่ระบาดของไวรัส COVID-19 นั้น
ธนาคารแห่งประเทศไทย (ธปท.) สมาคมธนาคารไทย สมาคมธนาคารนานาชาติ และสมาคมสถาบันการเงินของรัฐ ขอเรียนว่า ธนาคารสมาชิกและสถาบันการเงินทุกแห่งมีความพร้อมในการดําเนินการรองรับภาวะฉุกเฉิน เพื่อความต่อเนื่องทางธุรกิจ (Business Continuity Plan) เพื่อให้ลูกค้าและประชาชนทั่วไปสามารถใช้บริการทางการเงินที่สําคัญ อาทิ การรับฝากเงิน การถอนเงิน การโอนเงิน การชําระเงิน และบริการสินเชื่อต่างๆ ที่จะช่วยเหลือลูกค้าเพื่อเสริมสภาพคล่อง มาตรการช่วยเหลือต่างๆ ทั้งในส่วนของลูกค้าธุรกิจ และลูกค้าบุคคล ดังที่ได้ประกาศไปก่อนหน้านี้แล้ว รวมถึงมาตรการล่าสุดที่ได้ประกาศวานนี้ ซึ่งอยู่ระหว่างการดําเนินการ โดยจะประชาสัมพันธ์ในรายละเอียดต่อไป
การใช้บริการสามารถดําเนินการผ่านช่องทางในรูปแบบต่างๆ ทั้งในส่วนของสาขา และหน่วยงานสินเชื่อธุรกิจ ที่จะเปิดบริการให้ได้มากที่สุด รวมถึงช่องทางอิเล็กทรอนิกส์ ทั้งที่เป็น เครื่องถอนและรับฝากเงินอัตโนมัติ (ATM และ CDM) อินเตอร์เน็ตแบงก์กิ้ง โมบายแบงก์กิ้ง ธนาคารทางโทรศัพท์ และ Call Center ที่พร้อมให้บริการได้อย่างต่อเนื่อง ตลอด 24 ชั่วโมง ทั้งนี้ ขอความร่วมมือประชาชนหมั่นตรวจสอบข้อมูลทางการเงินของตนเองอย่างสม่ําเสมอ และระมัดระวังการแอบอ้างเพื่อหลอกลวงข้อมูลส่วนบุคคลและข้อมูลทางด้านการเงิน เช่น อีเมล รหัสผ่าน สําหรับการทําธุรกรรมทางการเงิน
ธนาคารมีความห่วงใยในสุขภาพอนามัย ความปลอดภัย และสวัสดิภาพของลูกค้าผู้ใช้บริการ และพนักงาน โดยเน้นให้มีการดําเนินการตามมาตรฐานด้านสุขอนามัยของกระทรวงสาธารณสุขอย่างเคร่งครัด อาทิ การเพิ่มความถี่ในการทําความสะอาดสาขา การจัดพื้นที่ภายในสาขาให้ลูกค้ามีระยะห่างไม่น้อยกว่า 1.5 เมตร ขณะรอรับบริการ (Social Distancing)
ในช่วงที่สถานการณ์แพร่ระบาดของ COVID-19 ส่งผลกระทบต่อเศรษฐกิจ ธนาคารแห่งประเทศไทย สมาคมธนาคารไทย สมาคมธนาคารนานาชาติ และสมาคมสถาบันการเงินของรัฐ จะร่วมกันดูแลให้ประชาชนสามารถได้รับบริการทางการเงิน และได้รับความช่วยเหลือจากมาตรการของรัฐในรูปแบบต่างๆ เพื่อบรรเทาผลกระทบต่อการดําเนินชีวิต และการดําเนินธุรกิจ ทั้งนี้ ลูกค้าและประชาชนทุกท่านมีส่วนสําคัญในการช่วยกันคัดกรองข้อมูลข่าวสารที่ได้รับ โดยเฉพาะจากช่องทางโซเชียลมีเดีย และระมัดระวังในการส่งต่อข้อมูลที่ไม่เป็นความจริง เพื่อป้องกันไม่ให้เกิดความตื่นตระหนก และสร้างความเข้าใจผิดที่อาจเกิดขึ้นได้ หากมีข้อสงสัยประการใดสามารถสอบถามข้อมูลข่าวสารและรายละเอียดต่างๆ ได้ที่ Call center หรือ เว็บไซด์ ของธนาคารทุกแห่ง (https://www.bot.or.th/Thai/FinancialInstitutions/PruReg_HB/Pages/CallCenter.aspx) และธนาคารแห่งประเทศไทย
รัฐบาลไทย-ข่าวทำเนียบรัฐบาล-ธ.ก.ส. รวมพลัง ปตท. ช่วยเกษตรกร เปิดพื้นที่ในสถานีบริการน้ำมัน ปตท. ในการจำหน่ายผลิตผลการเกษตรเพิ่มช่องทางตลาด
วันจันทร์ที่ 25 กันยายน 2560
ธ.ก.ส. รวมพลัง ปตท. ช่วยเกษตรกร เปิดพื้นที่ในสถานีบริการน้ํามัน ปตท. ในการจําหน่ายผลิตผลการเกษตรเพิ่มช่องทางตลาด
ธ.ก.ส. ร่วมมือกับ ปตท. จัดพื้นที่ในสถานีบริการน้ํามัน ปตท. เพื่อเพิ่มช่องทางจําหน่ายสินค้าและผลผลิตให้เกษตรกร ระบายผลผลิตตามฤดูกาล สร้างโอกาสให้ผู้ผลิตได้จําหน่ายสินค้าสู่ผู้บริโภคโดยตรง อํานวยความสะดวกให้ผู้บริโภคสามารถเลือกซื้อได้ง่ายขึ้น
วันนี้ (25 กันยายน 2560) ณ บริษัท ปตท. จํากัด (มหาชน) 555 ถนนวิภาวดีรังสิต แขวงจตุจักร เขตจตุจักร กทม. มีพิธีลงนามความร่วมมือ “ปตท. – ธ.ก.ส. รวมพลัง ร่วมใจช่วยเกษตรกร” ร่วมกัน ระหว่างธนาคารเพื่อการเกษตรและสหกรณ์การเกษตร (ธ.ก.ส.) กับ บริษัท ปตท. จํากัด (มหาชน) โดย นายสมศักดิ์ กังธีระวัฒน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) และนาย อรรถพล ฤกษ์พิบูลย์ รองกรรมการผู้จัดการใหญ่ หน่วยธุรกิจน้ํามัน บริษัท ปตท. จํากัด (มหาชน) ร่วมลงนาม
ภายหลังเสร็จสิ้นพิธีลงนาม นายสมศักดิ์ กังธีระวัฒน์ รองผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า “ความร่วมมือครั้งนี้นับเป็นการต่อยอดในการดําเนินงานร่วมกันเพื่อช่วยเกษตรกรนับตั้งแต่ พ.ศ. 2555 ที่ ธ.ก.ส. ดําเนินงานร่วมกับ ปตท. โดยให้เกษตรกรลูกค้าเติมน้ํามันผ่านบัตรสินเชื่อเกษตรกรที่สถานีบริการน้ํามัน ปตท. สามารถช่วยลดต้นทุนการผลิตด้านน้ํามันเชื้อเพลิง ลดการใช้เงินสดสร้างความสะดวกและปลอดภัยให้เกษตรกรลูกค้าเป็นอย่างดี ความร่วมมือในครั้งนี้จะเติมเต็ม Value chain ของผลิตผลทางการเกษตรครบวงจร คือ การผลิตซึ่งเป็นต้นน้ํา การแปรรูปซึ่งเป็นกลางน้ํา จนถึงช่องทางการจําหน่ายหรือการตลาดซึ่งเป็นปลายน้ํา เพื่อพัฒนาชนบทด้วยระบบเศรษฐกิจที่เข้มแข็งสร้างคุณภาพชีวิตที่ดีของคนไทยอย่างมั่นคงและยั่งยืน”
นายสมศักดิ์ กล่าวต่อว่า “ธ.ก.ส. เชื่อมั่นในศักยภาพของ ปตท. เนื่องจากสถานีบริการน้ํามันของ ปตท. ซึ่งตั้งครอบคลุมพื้นที่ทั่วประเทศ หากเปิดให้เกษตรกรมีช่องทางในการจําหน่ายผลิตผลของตนเองจะสามารถระบายผลผลิตทางการเกษตรตามฤดูกาล ผลิตภัณฑ์แปรรูปที่มีคุณภาพได้มาตรฐานจากเกษตรกรและกลุ่มวิสาหกิจชุมชนต่างๆจําหน่ายโดยตรงจากผู้ผลิตถึงผู้บริโภค สอดคล้องกับนโยบายของรัฐบาล นอกจากนี้ ธ.ก.ส. จะพัฒนาช่องทางในการชําระค่าสินค้าเพื่ออํานวยความสะดวกให้แก่ผู้ซื้อและผู้ขาย ผ่านแอพพลิเคชั่น ธ.ก.ส. A – Mobile และระบบ QR Code ซึ่งผู้ขายมี QR Code ของตนเอง ผู้ซื้อเพียงแต่มีเงินฝากในบัญชี เมื่อจ่ายชําระค่าสินค้าเพียงใช้โทรศัพท์มือถือ (Smart Phone ) สแกน QR Code ของผู้ขายเท่านั้น ไม่ต้องพกพาเงินสดตอบรับสังคมยุคใหม่ (Cashless Society) โดยในวันนี้ ธ.ก.ส. ได้นําตัวอย่างสินค้า SME เกษตร ได้แก่ ผัก ผลไม้ Organic กระยาสารท ข้าวไรซ์เบอร์รี่ กล้วยอินทรีย์ มะพร้าวน้ําหอม ซึ่งมีการนํา QR Code ที่ ธ.ก.ส. สนับสนุนมาใช้เพิ่มช่องทางในการจ่ายชําระค่าสินค้า เพื่ออํานวยความสะดวก รวดเร็วและปลอดภัยมาจัดแสดงด้วย ความร่วมมือนี้จะส่งผลให้เกษตรกรและชุมชนในภาคชนบทมีช่องทางการตลาด สร้างรายได้เพิ่มมากขึ้น ช่วยกระตุ้นเศรษฐกิจระดับฐานรากและพัฒนาวงการเกษตรไทย”
รัฐบาลไทย-ข่าวทำเนียบรัฐบาล-มท. เผยลงทะเบียนตลาดประชารัฐวันแรกคึกคักกว่า 10,000 ราย
วันจันทร์ที่ 13 พฤศจิกายน 2560
มท. เผยลงทะเบียนตลาดประชารัฐวันแรกคึกคักกว่า 10,000 ราย
มท. เผยลงทะเบียนตลาดประชารัฐวันแรกคึกคักกว่า 10,000 ราย
วันนี้ (11พ.ย.60) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่กระทรวงมหาดไทยได้บูรณาการร่วมกับหน่วยงานที่เกี่ยวข้อง เปิดรับลงทะเบียนผู้ประกอบการ "ตลาดประชารัฐ" ณ ศูนย์ดํารงธรรมจังหวัด และศูนย์ดํารงธรรมอําเภอทั่วประเทศเป็นวันแรกเมื่อวานนี้ (10 พ.ย.60) นั้น พบว่า ภาพรวมเป็นไปด้วยความเรียบร้อย มีพี่น้องเกษตรกร ผู้มีรายได้น้อย และผู้ประกอบการที่ได้รับความเดือดร้อนจากการไม่มีสถานที่ค้าขาย เดินทางเข้าลงทะเบียนตลาดประชารัฐ จํานวน 10,216 ราย โดยมีประเภทตลาดที่ประชาชนลงทะเบียน 5 ลําดับแรก คือ 1. ตลาดประชารัฐ คนไทยยิ้มได้ 5,969 ราย 2. ตลาดประชารัฐท้องถิ่นสุขใจ 4,136 ราย 3. ตลาดประชารัฐของดีจังหวัด 2,299 ราย 4. ตลาดประชารัฐของดีวิถีชุมชน ธ.ก.ส. 1,526 ราย และ 5. ตลาดประชารัฐ ตลาดวัฒนธรรม ถนนสายวัฒนธรรม 1,067 ราย
ด้านประเภทของผู้ลงทะเบียน 5 ลําดับแรก ประกอบด้วย 1. กลุ่มพ่อค้า/แม่ค้า 4,004 ราย 2. เกษตรกร 2,322 ราย 3. กลุ่ม OTOP 1,366 ราย 4. กลุ่มผู้มีรายได้น้อย 1,136 ราย และ 5. กลุ่มวิสาหกิจชุมชน 411 ราย
ด้านประเภทสินค้า 5 อันดับแรก แบ่งเป็น 1. สินค้าเกษตร 2,416 ราย 2. อาหารพร้อมรับประทาน/ข้าวแกง 1,883 ราย 3. สินค้า OTOP/CPOT 1,853 ราย 4. ผัก ผลไม้ปลอดภัย 1681 ราย และ 5. สินค้าแปรรูป/วิสาหกิจชุมชน 1,149 ราย
จังหวัดที่มีผู้มาลงทะเบียนสูงสุด 5 อันดับแรก 1. ศรีสะเกษ 737 ราย 2. สกลนคร 662 ราย 3. นครราชสีมา 591 ราย 4. กทม 570 ราย และ 5. กาฬสินธุ์ 297 ราย
รองปลัดกระทรวงมหาดไทย กล่าวเพิ่มเติมว่า ในโอกาสนี้ กระทรวงมหาดไทย ขอเชิญชวนพี่น้องประชาชน เกษตรกร ผู้มีรายได้น้อย และผู้ได้รับความเดือดร้อนจากการไม่มีสถานที่ค้าขาย สามารถเดินทางไปลงทะเบียนเป็นผู้ประกอบการตลาดประชารัฐได้ที่ศูนย์ดํารงธรรมจังหวัด ศูนย์ดํารงธรรมอําเภอทั่วประเทศ และกรุงเทพมหานครที่สํานักงานเขตทุกเขต ถึงวันที่ 30 พฤศจิกายน 2560 ไม่เว้นวันหยุดราชการ และสามารถดูรายละเอียดเพิ่มเติมทางเว็บไซต์www.market.moi.go.th
ครั้งที่ 166/2560
รัฐบาลไทย-ข่าวทำเนียบรัฐบาล-นายกรัฐมนตรีย้ำภารกิจกองทัพ ต้องสอดคล้องกับยุทธศาสตร์ชาติ  เน้นป้องกันอธิปไตย รักษาผลประโยชน์ของชาติ
วันพฤหัสบดีที่ 5 กันยายน 2562
นายกรัฐมนตรีย้ําภารกิจกองทัพ ต้องสอดคล้องกับยุทธศาสตร์ชาติ  เน้นป้องกันอธิปไตย รักษาผลประโยชน์ของชาติ
นายกรัฐมนตรีย้ําภารกิจกองทัพต้องสอดคล้องกับยุทธศาสตร์ชาติ  เน้นป้องกันอธิปไตย รักษาผลประโยชน์ของชาติ
วันนี้ (5 กันยายน 2562) เวลา 13.30 น. ณ อาคารอเนกประสงค์ สถาบันวิชาการป้องกันประเทศ ถนนวิภาวดีรังสิต เขตดินแดง กรุงเทพมหานคร พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานให้ข้อคิดเห็นในการแถลงผลการศึกษาเพื่อสนับสนุนการขับเคลื่อนยุทธศาสตร์ชาติ 20 ปี โดยมีพลเอก ประวิตร วงษ์สุวรรณ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข ในฐานะนักศึกษาวิทยาลัยป้องกันราชอาณาจักร รุ่นที่ 61 เข้าร่วมด้วย
ในการนี้ นักศึกษาวิทยาลัยป้องกันราชอาณาจักร รุ่นที่ 61 ได้นําเสนอผลงานภายใต้แนวคิด “จากเอกลักษณ์ภูมิปัญญาสู่การเป็นศูนย์สร้างชีวิตและสุขภาพที่ดีของโลก” โดยนําแนวคิดเศรษฐกิจสร้างสรรค์ชีวิตคุณภาพ (Wellness Economy) ผ่านโครงการต้นแบบ 2 โครงการ ได้แก่ อุตสาหกรรมท่องเที่ยวเชิงอาหารและวัฒนธรรม (Gastronomy Tourism) และอุตสาหกรรมการแพทย์ครบวงจร (Medical Hub) สะท้อนถึงแผนการพัฒนาประเทศผ่านโครงสร้างและการบริหารงานภาครัฐที่สอดคล้องกับบริบทโลกที่เปลี่ยนแปลง ขับเคลื่อนด้วยนวัตกรรม เทคโนโลยีและความคิดสร้างสรรค์ ตามโมเดลประเทศไทย 4.0 เพิ่มขีดความสามารถในการแข่งขันผสมผสานกับรากเหง้าทางวัฒนธรรม เพื่อสร้างความเข้มแข็ง ลดความเลื่อมล้ําอย่างมีเสถียรภาพและยั่งยืน โดยยึดหลัก “ปรัชญาของเศรษฐกิจพอเพียง”“การพัฒนาที่ยั่งยืน” และ “คนเป็นศูนย์กลางของการพัฒนา”
โอกาสนี้ นายกรัฐมนตรีให้ข้อคิดเห็นในการแถลงผลการศึกษา ความตอนหนึ่งว่า ยินดีที่ได้มาฟังการนําเสนอในวันนี้ ซึ่งเป็นวาระที่รัฐบาลกําลังเร่งดําเนินการอยู่ ให้ไปสู่การปฏิบัติขับเคลื่อนให้สอดคล้องกับยุทธศาสตร์ชาติ 20 ปี เพราะโลกก้าวเข้าสู่ยุคเทคโนโลยีที่มีการเปลี่ยนแปลงอย่างพลิกผัน (Disruptive Technology) ส่งผลกระทบทั้งด้านการเมือง เศรษฐกิจ สังคม จึงต้องมีนโยบายเชิงโครงสร้างและการบริหารภาครัฐ ที่สอดรับกับบริบทของโลกที่เปลี่ยนแปลง โดยรัฐบาลมุ่งพัฒนาอุตสาหกรรมที่ใช้เทคโนโลยีขั้นสูงในการผลิต และเป็นอุตสาหกรรมที่เน้นพัฒนาด้วยความคิดสร้างสรรค์และนวัตกรรม รวมไปถึง 10 อุตสาหกรรมเป้าหมายใหม่ ที่เรียกว่า S - Curve Industries ให้เป็นกลไกขับเคลื่อนเศรษฐกิจที่สําคัญ ยกระดับขีดความสามารถในการแข่งขันของประเทศไทยในอนาคต และสร้างพลเมืองให้เป็นผู้ตื่นรู้
นายกรัฐมนตรีย้ําบทบาทหลักของกองทัพ คือป้องกันอธิปไตยและรักษาผลประโยชน์ของชาติในทุกมิติ รวมทั้งการดําเนินการต่อภัยคุกคามที่มิใช่ทางทหาร ซึ่งถือเป็นภารกิจสําคัญของกองทัพในการสนับสนุนรัฐบาล จึงต้องอาศัยการบริหารจัดการสภาวะแวดล้อมของประเทศให้มีความมั่นคง ปลอดภัย มีความสงบเรียบร้อย ทั้งนี้ ขอฝากให้ทุกคนทํางานเพื่อชาติ ศาสนา พระมหากษัตริย์และประชาชน ซึ่งเป็นสิ่งที่สําคัญที่สุด
จากนั้นนายกรัฐมนตรีได้เยี่ยมชมนิทรรศการเศรษฐกิจสร้างสรรค์ชีวิตคุณภาพ การท่องเที่ยวเชิงวัฒนธรรมอาหาร ศูนย์กลางสุขภาพนานาชาติ และแนวความคิดการขับเคลื่อนยุทธศาสตร์ แบบ Agile government ก่อนเดินทางกลับ
-----------------
กลุ่มประชาสัมพันธ์และเผยแพร่ สํานักโฆษก